আরও খুঁটিনাটি  টুকিটাকি কিছু বিষয় জেনে-বুঝে নিন কেমন সালোয়ার-কামিজে হয়ে উঠতে পারেন পার্টির মধ্যমণি। ফ্যাশন  হাউস দর্জির ডিজাইনার সাশা মানসুর বললেন, আজকাল খুব জনপ্রিয় হয়েছে সালোয়ার-কামিজে কাতান কাপড়ের ব্যবহার। সিল্ক, এন্ডি সিল্কের কামিজের হাতায়, গলায়, দুই পাশে, বুকে কাতান পাড়ের সমন্বয় দারুণ জমকালো লাগে। এর সঙ্গে নিতে পারেন চারদিকে কাতান পাড় দেওয়া মসলিনের ওড়না।  রঙে তো বটেই, দিনের আর রাতের পার্টির পোশাকে তফাৎটা হবে কাপড়েও, জানান তিনি। দিনের অনুষ্ঠানে পরুন ম্যাট বা অনুজ্জ্বল কাপড় যেমন এন্ডি সিল্ক। তাতে ঝকমকে সোনালি নয়, ভালো লাগবে ম্যাট সোনালি, তামাটে, অ্যান্টিক রঙের কাজ। ধুপিয়ান, বলাকা, রাজশাহী সিল্কের  মতো জ্বলজ্বলে সিল্কগুলো আলো ঝলমলে রাতের পার্টির জন্য যথার্থ।